La Unión Musical Porteña i la Societat Musical Lira Saguntina oferixen concerts solidaris per Santa Cecília
21 de novembre 2024

Com a part de la programació tardorenca del departament de Cultura, la Unión Musical Porteña (UMP) i l'Orquestra Simfònica de la Societat Musical Lira Saguntina oferiran concerts per Santa Cecília. Els tres concerts que oferiran totes dos entitats tindran un caràcter solidari per a ajudar a les societats musicals damnificades per la DANA.

D'una banda, la UMP oferirà dos concerts este cap de setmana. El primer, a càrrec del Cor i l'Orquestra, serà el divendres 22 a les 19.30 hores al Teatre de Begoña. El segon, a càrrec de la Banda, el dissabte 23 a les 19.30 hores, també al Teatre de Begoña. Tots dos concerts són per a tots els públics i l'entrada és gratuïta i lliure fins a completar l'aforament.

D'altra banda, el concert de l'Orquestra Simfònica de la Societat Musical Lira Saguntina serà el dissabte 23 a les 19.30 hores a l'Auditori Joaquín Rodrigo. L'entrada també és gratuïta i lliure fins a completar l'aforament.

A més, la Federació de Societats Musicals de la Comunitat Valenciana (FSMCV), ha disposat una FILA ZERO a la disposició d'aquelles persones que vulguen contribuir econòmicament amb la finalitat d'ajudar a les desenes de societats musicals situades en la zona afectada per la DANA. Es podran fer donacions en efectiu durant els concerts, o bé es podran realitzar aportacions mitjançant transferència bancària o Bizum.

 **![](/media/bkbduz1o/cartel-ump_c.jpg?width=400&height=567&mode=max) ![](/media/ogejn03r/cartel-lira_c.jpg?width=400&height=566&mode=max)**

*   [](http://www.facebook.com/sharer.php?u=https://aytosagunto.es/va/actualitat/la-union-musical-portena-i-la-societat-musical-lira-saguntina-oferixen-concerts-solidaris-per-santa-cecilia/ "Facebook")
*   [](http://twitter.com/share?url=https://aytosagunto.es/va/actualitat/la-union-musical-portena-i-la-societat-musical-lira-saguntina-oferixen-concerts-solidaris-per-santa-cecilia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-union-musical-portena-i-la-societat-musical-lira-saguntina-oferixen-concerts-solidaris-per-santa-cecilia/ "Linked In")
*   [](mailto:?body=https://aytosagunto.es/va/actualitat/la-union-musical-portena-i-la-societat-musical-lira-saguntina-oferixen-concerts-solidaris-per-santa-cecilia/)